ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดชัยภูมิ ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๗๒ จังหวัด พ.ศ. ๒๕๔๖ ซึ่งใช้บังคับในท้องที่จังหวัดชัยภูมิด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๕๐ และมาตรา ๕๖ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และโดยความเห็นชอบของคณะกรรมการผังเมืองอธิบดีกรมโยธาธิการและผังเมืองในฐานะเจ้าพนักงานการผัง จึงออกประกาศไว้ดังต่อไปนี้ข้อ ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนข้อ ๒ ประกาศนี้ให้ใช้บังคับในท้องที่จังหวัดชัยภูมิแต่ทั้งนี้ ไม่หมายความรวมถึงบริเวณที่ได้มีการประกาศให้ใช้บังคับผังเมืองรวมหรือบริเวณที่เคยมีการประกาศให้ใช้บังคับผังเมืองรวมแล้วข้อ ๓ ที่ดินในบริเวณท้องที่ตามข้อ ๒ห้ามไม่ให้ใช้ประโยชน์ที่ดินเพื่อก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป เว้นแต่บริเวณท้องที่ ดังต่อไปนี้(๑)ในท้องที่เขตเทศบาลตำบลคอนสาร อำเภอคอนสาร(๒)ในท้องที่เขตเทศบาลตำบลบ้านเป้า อำเภอเกษตรสมบูรณ์(๓)ในท้องที่เขตเทศบาลตำบลบ้านแท่น อำเภอบ้านแท่น(๔)ในท้องที่เขตเทศบาลตำบลผักปัง อำเภอภูเขียว(๕)ในท้องที่เขตเทศบาลตำบลบ้านเพชร อำเภอภูเขียว(๖)ในท้องที่เขตเทศบาลตำบลเกษตรสมบูรณ์ อำเภอเกษตรสมบูรณ์(๗)ในท้องที่เขตเทศบาลตำบลแก้งคร้อ อำเภอแก้งคร้อ(๘)ในท้องที่เขตเทศบาลตำบลหนองบัวแดง อำเภอหนองบัวแดง(๙)ในท้องที่เขตเทศบาลตำบลนาหนองทุ่ม อำเภอแก้งคร้อ(๑๐)ในท้องที่เขตเทศบาลตำบลคอนสวรรค์ อำเภอคอนสวรรค์(๑๑)ในท้องที่เขตเทศบาลตำบลลาดใหญ่ อำเภอเมืองชัยภูมิ(๑๒)ในท้องที่เขตเทศบาลตำบลบ้านเขว้า อำเภอบ้านเขว้า(๑๓)ในท้องที่เขตเทศบาลตำบลหนองบัวระเหว อำเภอหนองบัวระเหว(๑๔)ในท้องที่เขตเทศบาลตำบลบ้านค่ายหมื่นแผ้ว อำเภอเมืองชัยภูมิ(๑๕)ในท้องที่เขตเทศบาลตำบลจัตุรัส อำเภอจัตุรัส(๑๖)ในท้องที่เขตเทศบาลตำบลบำเหน็จณรงค์ อำเภอบำเหน็จณรงค์(๑๗)ในท้องที่เขตเทศบาลตำบลบ้านเพชร อำเภอบำเหน็จณรงค์(๑๘)ในท้องที่เขตเทศบาลตำบลหนองบัวโคก อำเภอจัตุรัส(๑๙)ในท้องที่เขตเทศบาลตำบลเทพสถิต อำเภอเทพสถิต(๒๐)ในท้องที่ตำบลทุ่งพระ อำเภอคอนสาร(๒๑)ในท้องที่ตำบลทุ่งนาเลา อำเภอคอนสาร(๒๒)ในท้องที่ตำบลคอนสาร อำเภอคอนสาร(๒๓)ในท้องที่ตำบลดงบัง อำเภอคอนสาร(๒๔)ในท้องที่ตำบลทุ่งลุยลาย อำเภอคอนสาร(๒๕)ในท้องที่ตำบลห้วยยาง อำเภอคอนสาร(๒๖)ในท้องที่ตำบลโคกสะอาด อำเภอภูเขียว(๒๗)ในท้องที่ตำบลบ้านแก้ง อำเภอภูเขียว(๒๘)ในท้องที่ตำบลหนองตูม อำเภอภูเขียว(๒๙)ในท้องที่ตำบลผักปัง อำเภอภูเขียว(๓๐)ในท้องที่ตำบลโอโล อำเภอภูเขียว(๓๑)ในท้องที่ตำบลบ้านดอน อำเภอภูเขียว(๓๒)ในท้องที่ตำบลกวางโจน อำเภอภูเขียว(๓๓)ในท้องที่ตำบลธาตุทอง อำเภอภูเขียว(๓๔)ในท้องที่ตำบลหนองคอนไทย อำเภอภูเขียว(๓๕)ในท้องที่ตำบลบ้านเพชร อำเภอภูเขียว(๓๖)ในท้องที่ตำบลสามสวน อำเภอบ้านแท่น(๓๗)ในท้องที่ตำบลบ้านแท่น อำเภอบ้านแท่น(๓๘)ในท้องที่ตำบลสระพัง อำเภอบ้านแท่น(๓๙)ในท้องที่ตำบลบ้านเต่า อำเภอบ้านแท่น(๔๐)ในท้องที่ตำบลหนองคู อำเภอบ้านแท่น(๔๑)ในท้องที่ตำบลหนองโพนงาม อำเภอเกษตรสมบูรณ์(๔๒)ในท้องที่ตำบลบ้านเป้า อำเภอเกษตรสมบูรณ์(๔๓)ในท้องที่ตำบลกุดเลาะ อำเภอเกษตรสมบูรณ์(๔๔)ในท้องที่ตำบลบ้านยาง อำเภอเกษตรสมบูรณ์(๔๕)ในท้องที่ตำบลบ้านบัว อำเภอเกษตรสมบูรณ์(๔๖)ในท้องที่ตำบลสระโพนทอง อำเภอเกษตรสมบูรณ์(๔๗)ในท้องที่ตำบลบ้านหัน อำเภอเกษตรสมบูรณ์(๔๘)ในท้องที่ตำบลบ้านเดื่อ อำเภอเกษตรสมบูรณ์(๔๙)ในท้องที่ตำบลหนองข่า อำเภอเกษตรสมบูรณ์(๕๐)ในท้องที่ตำบลหนองสังข์ อำเภอแก้งคร้อ(๕๑)ในท้องที่ตำบลหลุบคา อำเภอแก้งคร้อ(๕๒)ในท้องที่ตำบลบ้านแก้ง อำเภอแก้งคร้อ(๕๓)ในท้องที่ตำบลหนองไผ่ อำเภอแก้งคร้อ(๕๔)ในท้องที่ตำบลหนองขาม อำเภอแก้งคร้อ(๕๕)ในท้องที่ตำบลช่องสามหมอ อำเภอแก้งคร้อ(๕๖)ในท้องที่ตำบลหนองทุ่ม อำเภอแก้งคร้อ(๕๗)ในท้องที่ตำบลนางแดด อำเภอหนองบัวแดง(๕๘)ในท้องที่ตำบลหนองแวง อำเภอหนองบัวแดง(๕๙)ในท้องที่ตำบลหนองบัวแดง อำเภอหนองบัวแดง(๖๐)ในท้องที่ตำบลถ้ำวัวแดง อำเภอหนองบัวแดง(๖๑)ในท้องที่ตำบลท่าใหญ่ อำเภอหนองบัวแดง(๖๒)ในท้องที่ตำบลคูเมือง อำเภอหนองบัวแดง(๖๓)ในท้องที่ตำบลบ้านเจียง อำเภอภักดีชุมพล(๖๔)ในท้องที่ตำบลแหลมทอง อำเภอภักดีชุมพล(๖๕)ในท้องที่ตำบลศรีสำราญ อำเภอคอนสวรรค์(๖๖)ในท้องที่ตำบลโคกมั่งงอย อำเภอคอนสวรรค์(๖๗)ในท้องที่ตำบลคอนสวรรค์ อำเภอคอนสวรรค์(๖๘)ในท้องที่ตำบลบ้านโสก อำเภอคอนสวรรค์(๖๙)ในท้องที่ตำบลหนองขาม อำเภอคอนสวรรค์(๗๐)ในท้องที่ตำบลโนนสำราญ อำเภอเมืองชัยภูมิ(๗๑)ในท้องที่ตำบลชีลอง อำเภอเมืองชัยภูมิ(๗๒)ในท้องที่ตำบลหนองไผ่ อำเภอเมืองชัยภูมิ(๗๓)ในท้องที่ตำบลโคกสูง อำเภอเมืองชัยภูมิ(๗๔)ในท้องที่ตำบลลาดใหญ่ อำเภอเมืองชัยภูมิ(๗๕)ในท้องที่ตำบลนาเสียว อำเภอเมืองชัยภูมิ(๗๖)ในท้องที่ตำบลโพนทอง อำเภอเมืองชัยภูมิ(๗๗)ในท้องที่ตำบลบ้านเล่า อำเภอเมืองชัยภูมิ(๗๘)ในท้องที่ตำบลนาฝาย อำเภอเมืองชัยภูมิ(๗๙)ในท้องที่ตำบลหนองบัวระเหว อำเภอหนองบัวระเหว(๘๐)ในท้องที่ตำบลโสกปลาดุก อำเภอหนองบัวระเหว(๘๑)ในท้องที่ตำบลโคกสะอาด อำเภอหนองบัวระเหว(๘๒)ในท้องที่ตำบลวังตะเฆ่ อำเภอหนองบัวระเหว(๘๓)ในท้องที่ตำบลตลาดแร้ง อำเภอบ้านเขว้า(๘๔)ในท้องที่ตำบลลุ่มลำชี อำเภอบ้านเขว้า(๘๕)ในท้องที่ตำบลซับใหญ่ กิ่งอำเภอซับใหญ่(๘๖)ในท้องที่ตำบลตะโกทอง กิ่งอำเภอซับใหญ่(๘๗)ในท้องที่ตำบลท่ากูบ กิ่งอำเภอซับใหญ่(๘๘)ในท้องที่ตำบลหนองโดน อำเภอจัตุรัส(๘๙)ในท้องที่ตำบลหนองขาม อำเภอจัตุรัส(๙๐)ในท้องที่ตำบลหนองบัวโคก อำเภอจัตุรัส(๙๑)ในท้องที่ตำบลกุดน้ำใส อำเภอจัตุรัส(๙๒)ในท้องที่ตำบลบ้านกอก อำเภอจัตุรัส(๙๓)ในท้องที่ตำบลหนองบัวใหญ่ อำเภอจัตุรัส(๙๔)ในท้องที่ตำบลละหาน อำเภอจัตุรัส(๙๕)ในท้องที่ตำบลหนองบัวบาน อำเภอจัตุรัส(๙๖)ในท้องที่ตำบลส้มป่อย อำเภอจัตุรัส(๙๗)ในท้องที่ตำบลหนองฉิม อำเภอเนินสง่า(๙๘)ในท้องที่ตำบลตาเนิน อำเภอเนินสง่า(๙๙)ในท้องที่ตำบลกะฮาด อำเภอเนินสง่า(๑๐๐)ในท้องที่ตำบลโคกเริงรมย์ อำเภอบำเหน็จณรงค์(๑๐๑)ในท้องที่ตำบลบ้านชวน อำเภอบำเหน็จณรงค์(๑๐๒)ในท้องที่ตำบลบ้านเพชร อำเภอบำเหน็จณรงค์(๑๐๓)ในท้องที่ตำบลหัวทะเล อำเภอบำเหน็จณรงค์(๑๐๔)ในท้องที่ตำบลบ้านตาล อำเภอบำเหน็จณรงค์(๑๐๕)ในท้องที่ตำบลนายางกลัก อำเภอเทพสถิต(๑๐๖)ในท้องที่ตำบลบ้านไร่ อำเภอเทพสถิต(๑๐๗)ในท้องที่ตำบลห้วยยายจิ๋ว อำเภอเทพสถิต(๑๐๘)ในท้องที่ตำบลวะตะแบก อำเภอเทพสถิตทั้งนี้ในท้องที่ตาม (๑) ถึง (๑๙)ให้ดำเนินการเป็นอาคารพาณิชยกรรมค้าปลีกค้าส่งได้ตามขนาดและหลักเกณฑ์ที่กำหนดในข้อ๔ และในท้องที่ตาม (๒๐) ถึง (๑๐๘)ให้ดำเนินการเป็นอาคารพาณิชยกรรมค้าปลีกค้าส่งได้ตามขนาดและหลักเกณฑ์ที่กำหนดในข้อ๔ และข้อ ๕ข้อ ๔ การใช้ประโยชน์ที่ดินเพื่อการก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ ๒๐ตารางเมตร ให้คิดเป็น ๒๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๕ การใช้ประโยชน์ที่ดินเพื่อการก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันเกินกว่า๑,๐๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดทางหลวงแผ่นดินหรือถนนสาธารณะที่มีขนาดเขตทางไม่น้อยกว่า๔๐ เมตร(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๒(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๗๕ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้าง และด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๒๐ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๖ กรณีผู้ขออนุญาตไม่อาจปฏิบัติตามหลักเกณฑ์ข้อ๔ (๖) ข้อ ๔ (๗) ข้อ ๔ (๘) ข้อ ๕ (๖) ข้อ ๕ (๗) และข้อ ๕ (๘)ผู้ขออนุญาตอาจยื่นร้องขอต่อผู้มีอำนาจหน้าที่ตามข้อ ๗เพื่อเสนอคณะอนุกรรมการพิจารณาด้านผังเมืองระดับจังหวัดเพื่อพิจารณาตามความเหมาะสมได้ทั้งนี้ ภายใต้กรอบหลักเกณฑ์ ดังต่อไปนี้(๑)หลักเกณฑ์ตามข้อ ๔ (๖) ที่ว่างด้านหน้าของอาคาร ห่างจากเขตทางของถนนสาธารณะน้อยกว่า๕๐ เมตรได้ แต่ทั้งนี้ จะต้องไม่น้อยกว่า ๔๐ เมตร(๒)หลักเกณฑ์ตามข้อ ๔ (๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะน้อยกว่า ๑๕ เมตรได้ แต่ทั้งนี้จะต้องไม่น้อยกว่า ๑๐ เมตร(๓)หลักเกณฑ์ตามข้อ ๔ (๘) และข้อ ๕ (๘) อาคารที่มีความสูงเกินกว่า ๑๐ เมตรมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา น้อยกว่า ๕๐๐ เมตรได้ แต่ทั้งนี้ จะต้องไม่น้อยกว่า๓๐๐ เมตร(๔)หลักเกณฑ์ตามข้อ ๕ (๖) มีที่ว่างด้านหน้าอาคาร ห่างจากเขตทางของถนนสาธารณะไม่น้อยกว่า๗๕ เมตรได้ แต่ทั้งนี้ จะต้องไม่น้อยกว่า ๕๐ เมตร(๕)หลักเกณฑ์ตามข้อ ๕ (๗) ที่ว่างด้านข้างและด้านหลังอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๒๐ เมตรได้ แต่ทั้งนี้ จะต้องไม่น้อยกว่า ๑๕ เมตรข้อ ๗ ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่จังหวัดชัยภูมิปฏิบัติการให้เป็นไปตามประกาศนี้ข้อ ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘สิงหาคม พ.ศ. ๒๕๔๖สว่าง ศรีศกุนอธิบดีกรมโยธาธิการและผังเมืองเจ้าพนักงานการผังปริยานุช/จัดทำ๙ ตุลาคม ๒๕๕๑รัศม์วรรณวลัย/ตรวจ๒๐ พฤศจิกายน ๒๕๕๑สุเมธ/ปรับปรุง๑๑ พฤศจิกายน ๒๕๕๘[๑] ราชกิจจานุเบกษาเล่ม ๑๒๐ (เล่มที่ ๑)/ตอนพิเศษ ๙๓ ง/หน้า ๕๗/๒๒ สิงหาคม ๒๕๔๖